הנחיות ועדת ההיגוי למרכז להשתלות

{{ח:התחלה}}
{{ח:כותרת|הנחיות ועדת ההיגוי למרכז להשתלות}}
{{ח:קטע3||לפי {{ח:חיצוני|חוק השתלת אברים|חוק השתלת אברים, התשס״ח–2008}}}}

{{ח:פתיח-התחלה}}
{{ח:תיבה|י״פ תשע״א, 3282|הנחיות ועדת ההיגוי למרכז להשתלות|https://olaw.org.il/yalkut/yalkut-6216.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק השתלת אברים#סעיף 9|סעיף 9(ב)(4)}} {{ח:חיצוני|חוק השתלת אברים|לחוק השתלת אברים, התשס״ח–2008}} (להלן – החוק), ולאחר קבלת אישורו של המנהל הכללי של משרד הבריאות לפי {{ח:חיצוני|חוק השתלת אברים#סעיף 9|סעיף 9(ז) לחוק}}, קובעת בזה ועדת היגוי למרכז להשתלות (להלן – ועדת ההיגוי) הנחיות לעניין הקצאה של אברים שניטלו לפי {{ח:חיצוני|חוק האנטומיה והפתולוגיה|חוק האנטומיה והפתולוגיה, התשי״ג–1953}} (להלן – חוק האנטומיה והפתולוגיה), או שהובאו לישראל בהתאם להוראות לפי {{ח:חיצוני|חוק השתלת אברים#סעיף 6|סעיף 6 לחוק}}:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|חלק א|חלק א׳: הנחיות להקצאת אברים מתורמים נפטרים}}

{{ח:פנימי|חלק א פרק 1|פרק 1: כללי – עקרונות ההקצאה}}

{{ח:פנימי|חלק א פרק 2|פרק 2: הקצאת לב}}

{{ח:פנימי|חלק א פרק 3|פרק 3: הקצאת ריאה}}

{{ח:פנימי|חלק א פרק 4|פרק 4: הקצאת כבד}}

{{ח:פנימי|חלק א פרק 5|פרק 5: הקצאת כליות}}

{{ח:פנימי|חלק ב|חלק ב׳: הנחיות לקדימות בעת הקצאת אברים}}

{{ח:קטע2|חלק א|חלק א׳: הנחיות להקצאת אברים מתורמים נפטרים}}
{{ח:קטע3|חלק א פרק 1|פרק 1: כללי – עקרונות ההקצאה}}

{{ח:סעיף|1|}}
{{ח:ת}} המרכז להשתלות כהגדרתו {{ח:חיצוני|חוק השתלת אברים#סעיף 1|בסעיף 1 לחוק}}, מנהל מאגר מידע כאמור {{ח:חיצוני|חוק השתלת אברים#סעיף 32|בסעיף 32 לחוק}}, שכולל, בין השאר, נתוני בקשות שהגישו מטופלים להירשם במאגר המידע.

{{ח:סעיף|2|}}
{{ח:ת}} קיימת רשימת ממתינים ארצית אחת הכוללת את כל נתוני המטופלים הממתינים להשתלה (להלן – רשימת הממתינים).

{{ח:סעיף|3|}}
{{ח:ת}} כל מטופל תושב ישראל בהתאם להמלצת רופאו זכאי להגיש בקשה להירשם במאגר המידע כאמור {{ח:חיצוני|חוק השתלת אברים#סעיף 24|בסעיף 24 לחוק}}.

{{ח:סעיף|4|}}
{{ח:ת}} נתוני המטופלים מתעדכנים באופן רציף והם כוללים פרטים רפואיים שונים.

{{ח:סעיף|5|}}
{{ח:ת}} לכל אבר קיימת מערכת של קריטריונים להקצאה שנקבעים לפי המאפיינים הנדרשים להתאמה בין התורם לנתרם (כמו סוג דם, משקל וגובה) ועל פי מאפייני האבר עצמו מבחינה אימונולוגית (מידת הצורך בהתאמה רקמתית) ועל פי הסיכוי להעניק איכות חיים ולהציל חיים (נתוני גיל, משך זמן המתנה, תוצאות בדיקות דם ועוד); קריטריונים אלה מובנים בתוכנת מחשב שנבנתה והותאמה במיוחד לכל אבר.

{{ח:סעיף|6|}}
{{ח:ת}} נמצא תורם אשר התמלאו לגביו תנאי {{ח:חיצוני|חוק האנטומיה והפתולוגיה|חוק האנטומיה והפתולוגיה}} לעניין נתיחת גופתו ונטילת אבר מאבריו לשם השתלה בגופו של נתרם, באחד מבתי החולים בארץ, נתוניו יועברו למרכז להשתלות ויוזנו למערכת הממוחשבת (להלן – המערכת).

{{ח:סעיף|7|}}
{{ח:ת}} המערכת תצליב את נתוני התורם עם נתוני הממתינים לתרומת אברים ותאתר את החולים המתאימים ביותר להשתלה.

{{ח:סעיף|8|}}
{{ח:ת}} ועדת ההיגוי תבצע בקרה תקופתית של ההקצאות ותעדכן את תוכנת ההקצאה בהתאם לצורך ולהתקדמות הטכנולוגית בתחום ההשתלות.

{{ח:סעיף|9|}}
{{ח:ת}} במקרה שבו נמצאו על ידי המחשב שני מטופלים או יותר הזכאים במידה שווה לקבל תרומת אברים, המרכז להשתלות יפנה ליועצים מקצועיים לצורך קיום דיון רפואי וקבלת הכרעה, לאיזה מטופל יוקצה האבר; לא התקבלה החלטה ברובד זה, יוסיף המרכז להשתלות להתייעץ עם מומחים נוספים, שמונו לשם כך במיוחד, ושאינם קשורים או מועסקים בבתי החולים שבהם אמורות להתבצע ההשתלות; במידת הצורך יעורב בקבלת ההחלטה גם יושב ראש ועדת ההיגוי ולעתים אף המנהל הכללי של משרד הבריאות.

{{ח:קטע3|חלק א פרק 2|פרק 2: הקצאת לב}}

{{ח:סעיף|10|עקרונות}}
{{ח:תת|(א)}} הקצאת לב תיעשה לפי התאמת סוג הדם ומשקל הגוף בין התורם לנתרם ולפי תקופת ההמתנה ברשימת ההמתנה להשתלה; כמו כן תילקח בחשבון חומרת מחלתם של הממתינים להשתלה.
{{ח:תת|(ב)}} רשימת הממתינים נחלקת לשניים, וזאת בהתאם לחומרת המחלה:
{{ח:תתת|(1)}} '''סטטוס 1''' – ממתינים במצב דחוף העונים על התנאים האלה:
{{ח:תתתת|(א)}} חולים שמאושפזים בבית חולים בשל מצבם הקשה, ונזקקים לתרופות באמצעות עירוי רציף לווריד או תמיכה מכנית בעזרת משאבה;
{{ח:תתתת|(ב)}} ממתינים בעלי לב מלאכותי גם אם אינם מאושפזים באופן רצוף;
{{ח:תתת|(2)}} '''סטטוס 2''' – ממתינים שנמצאים בביתם, ומצב מחלתם יציב יחסית.

{{ח:סעיף|11|רשימת ממתינים}}
{{ח:ת}} יכול להירשם ברשימת הממתינים להשתלת לב מי שגילו עד 65.

{{ח:סעיף|12|שיטת ההקצאה}}
{{ח:תת|(א)}} כאשר נמצא לב להשתלה, יוקלדו למחשב המרכז הלאומי להשתלות סוג דמו של התורם, ומידות גופו (משקל וגובה), ובהתאם לנתונים אלה ינפיק המחשב פלט עם רשימת הממתינים המתאימים שמידות גופם שונה עד 20% ממידות גופו של התורם, תוך מתן קדימות למי שממתין להשתלה פרק זמן ארוך יותר.
{{ח:תת|(ב)}} קיימים שני שיקולים בהחלטת ההקצאה:
{{ח:תתת|(1)}} שיקול ראשון – דחיפות רפואית ולכן תרומת הלב תוצע תחילה לממתינים מסטטוס 1;
{{ח:תתת|(2)}} שיקול שני – התאמה בסוג הדם בין התורם לממתין כמפורט להלן:
{{ח:תתת}} הלב יוצע תחילה לבעלי סוג דם זהה, ואולם אם מביניהם לא קיים ממתין מסטטוס 1, תיבדק האפשרות להשתיל את הלב בממתין מסטטוס 1 בעל סוג דם שתואם לסוג הדם של התורם בכפוף להתאמה במידות הגוף בין התורם לממתין.
{{ח:תת|(ג)}} נמצאו שני מועמדים או יותר המתאימים לאותה תרומת לב, תיערך שיחה בין הקרדיולוגים המטפלים בחולים אלה, והם יחליטו מי המועמד שמצבו הרפואי קשה יותר ולכן אליו תוקצה התרומה; לא הגיעו הקרדיולוגים להסכמה ביניהם, יכריע קרדיולוג חיצוני שאינו עובד באחד מבתי החולים שבהם מתבצעות השתלות לב, שקבע למטרה זו המרכז להשתלות, לאחר ששמע את הרופאים; לצורך קבלת החלטה נכונה ואמינה, יבקר הקרדיולוג החיצוני את החולים הדחופים בסטטוס 1 במחלקות האשפוז; ביקורים אלה ייעשו מזמן לזמן יחד עם נציג המרכז להשתלות.

{{ח:קטע3|חלק א פרק 3|פרק 3: הקצאת ריאה}}

{{ח:סעיף|13|עקרונות}}
{{ח:תת|(א)}} הקצאת ריאות תיעשה בהתאמה לסוג הדם ולחומרת המחלה, ובהתאמה למידות הגובה והגוף בין התורם לממתין.
{{ח:תת|(ב)}} שיטת ההקצאה מתבססת על ציון ה־LAS‏ – LUNG ALLOCATION SCORE המבוסס על פרמטרים אלה: גיל, משך ההמתנה, סוג מחלת הריאות ותפקודי ריאה הנמדדים לפי כמה פרמטרים.
{{ח:תת|(ג)}} חומרת המחלה: טווח הניקוד (LAS) הוא בין 27 ל־80; ככל שהמצב הרפואי חמור יותר הניקוד יהיה גבוה יותר.

{{ח:סעיף|14|רשימת ממתינים}}
{{ח:ת}} ניתן להירשם ברשימת הממתינים להשתלה עד גיל 70.

{{ח:סעיף|15|שיטת ההקצאה}}
{{ח:תת|(א)}} כשמתקבלת תרומת ריאות, יקבל אותה החולה בעל חומרת המחלה הקשה ביותר ואשר קיימת התאמה בינו לבין התורם בסוג הדם ובמידות גובה הגוף.
{{ח:תת|(ב)}} ממתינים להשתלה שמצבם הידרדר עד לצורך בהנשמה וניקוד ה־LAS שלהם מעל 70, יהיו זכאים לקבל תרומה מתורם בעל סוג דם זהה וגם מתורם בעל סוג דם תואם.
{{ח:תת|(ג)}} מנגנון ההקצאה המפורט לעיל יחול בין אם החולה זקוק להשתלת ריאה אחת ובין אם שתיים.

{{ח:סעיף|16|הקצאה להשתלה משולבת לב–ריאות}}
{{ח:תת|(א)}} מועמדים להשתלה משובצת של לב וריאה ישובצו ברשימת המתנה לריאה; מועמד שמוגדר דחוף יעלה לראש רשימת הממתינים להשתלת ריאה לאחר התייעצות עם מומחי הריאות מהמרכזים האחרים המשתילים ריאות; לאחר האישור, רופא הריאות המטפל ידווח למרכז להשתלות.
{{ח:תת|(ב)}} אלה סדרי העדפה:
{{ח:תתת|(1)}} ניתנת העדפה של מועמדים להשתלת לב בסטטוס 1 על פני מועמדים להשתלת לב–ריאה;
{{ח:תתת|(2)}} מועמד להשתלת לב–ריאות שנמצא בראש רשימת הממתינים לריאות יקבל עדיפות על פני מועמד להשתלת לב בסטטוס 2.

{{ח:קטע3|חלק א פרק 4|פרק 4: הקצאת כבד}}

{{ח:סעיף|17|עקרונות}}
{{ח:ת}} קיימות שתי שיטות הקצאה להשתלת כבד – למבוגרים ולילדים, כמפורט להלן:

{{ח:סעיף|18|הקצאת כבד במבוגרים}}
{{ח:ת}} שיטת הקצאה במבוגרים נקראת MELD‏ (Model for End stage Liver Disease) והיא מבוססת על נוסחה מתמטית כמפורט להלן שפותחה באחד ממרכזי ההשתלות החשובים בארצות הברית; שיטה זו אומצה על ידי הארגון האמריקני לחלוקת אברים (UNOS), ובהמשך גם על ידי רוב ארצות המערב וביניהן ישראל:
{{ח:ת}} MELD Score – נוסחה לוגריתמית המחשבת את דרגת החומרה של מחלת הכבד והסיכוי לשרוד בלא השתלה; טווח הניקוד מ־6 ואילך; ככל שחומרת המחלה גבוהה יותר – הניקוד גבוה יותר; רישום מבוגרים להשתלת כבד מותנה בניקוד של Meld = 10 ומעלה בעת רישומם; אם לאחר הרישום הניקוד יורד מתחת ל־10, לא יוסר החולה מהרשימה.

{{ח:סעיף|19|הקצאת כבד בילדים}}
{{ח:ת}} ילדים עד גיל 18 יירשמו ברשימה מיוחדת לילדים, וידורגו לפי חומרת המחלה על פי שיטה המפרידה בין ילדים עד גיל 12 ומעל גיל 12 כמפורט להלן:
{{ח:תת|(1)}} ילדים עד גיל 12 – חומרת המחלה מחושבת על פי PELD Score‏ – PELD = Pediatric End-Stage Liver Disease נוסחה חשבונית המבוססת על אותם עקרונות של שיטת ההקצאה במבוגרים כאשר בילדים נלקחים בחשבון פרמטרים נוספים: גובה, משקל, גיל ותאריך הרישום ברשימת ההמתנה הארצית וזאת בגלל תהליך הגדילה; טווח הניקוד מ־6 עד 40; ככל שחומרת המחלה גבוהה יותר – הניקוד גבוה יותר;
{{ח:תת|(2)}} ילדים בגיל 12 עד 18 – נכללים ברשימת הילדים הממתינים, אך חומרת המחלה מחושבת לפי שיטת MELD הנהוגה במבוגרים.

{{ח:סעיף|20|רשימת ממתינים}}
{{ח:תת|(א)}} קיימות שתי רשימות המתנה – למבוגרים ולילדים עד גיל 18; ניתן להירשם להשתלה עד גיל 65.
{{ח:תת|(ב)}} שתי הרשימות מבוססות על ניקוד לפי חומרת מחלה וזהּות בסוג הדם; קיים הבדל בנוסחאות החישוב של חומרת המחלה בין הילדים לבין המבוגרים, הנובע מהמאפיינים הייחודיים של המחלות ושל הגיל; נלקחת בחשבון התאמה במידות הגוף בין התורם לנתרם.
{{ח:תת|(ג)}} בכל קבוצה קיימת רשימה נפרדת למצבים דחופים – סטטוס 1 – שבה חולים במחלת כבד חריפה או סוערת לפי קריטריונים קבועים המאושפזים במצב אנוש, ואשר תוחלת החיים הצפויה שלהם, בלא השתלה, היא עד 7 ימים.

{{ח:סעיף|21|שיטת ההקצאה}}
{{ח:ת}} ההקצאה תיעשה בשיטה שלהלן:
{{ח:תת|(1)}} ראשית יוקצה הכבד למועמד דחוף בסטטוס 1 לפי סוג דם זהה או תואם;
{{ח:תת|(2)}} אין חולה בסטטוס 1, יוקצה הכבד לחולה בעל סוג דם הזהה לסוג הדם של התורם ובעל הניקוד הגבוה ביותר, כלומר בדרגת חומרת המחלה הגבוהה ביותר;
{{ח:תת|(3)}} במצבים חריגים של חולים קשים, עם ניקוד גבוה מעל MELD 30 ובעלי סוג דם נדיר, תינתן אפשרות לקבל השתלה גם מתורם בעל סוג דם תואם ולא רק זהה.

{{ח:קטע3|חלק א פרק 5|פרק 5: הקצאת כליות}}

{{ח:סעיף|22|עקרונות}}
{{ח:תת|(א)}} בהקצאת כליות לא קיים קריטריון של דחיפות.
{{ח:תת|(ב)}} חלוקת הכליות להשתלה נעשית לפי זהות בסוג הדם (O ל־O, ‏B ל־B וכדומה) בין התורם לנתרם.

{{ח:סעיף|23|עקרונות הקצאת כליה ולבלב לחולים בסוכרת מסוג 1}}
{{ח:ת}} אלה העקרונות להקצאת כליה ולבלב לחולים בסוכרת מסוג 1:
{{ח:תת|(1)}} התאמה לפי זהות בסוג הדם;
{{ח:תת|(2)}} מבחן הצלבה שלילי בין תאי הדם של הממתין להשתלה לתאים של התורם, ולפי משך זמן ההמתנה ברשימת ההמתנה של חולי סוכרת הממתינים לכליה ולבלב.

{{ח:סעיף|24|רשימת ממתינים}}
{{ח:תת|(א)}} אין הגבלת גיל להשתלת כליה.
{{ח:תת|(ב)}} הרישום להשתלת כליות מן המת אפשרי רק לאחר התחלת דיאליזה.
{{ח:תת|(ג)}} משך זמן ההמתנה של חולה שנרשם להשתלה, ייחשב מיום התחלת טיפולי דיאליזה ולא לפי מועד הרישום להשתלה.
{{ח:תת|(ד)}} מטופל בדיאליזה שנרשם ברשימת הממתינים, והגיע לקבוצת גיל גבוהה יותר עקב ההמתנה הממושכת, ימשיך לקבל ניקוד לפי קבוצת הגיל שבה נכנס לרשימה; ממתין צעיר יותר זוכה ליותר נקודות.

{{ח:סעיף|25|שיטת ההקצאה}}
{{ח:ת}} ההקצאה נעשית בשיטה שלהלן:
{{ח:תת|(1)}} התקבלה תרומת כליה, יילקחו בלוטות מגופו של התורם, ויועברו למעבדה הארצית לסיווג רקמות;
{{ח:תת|(2)}} במעבדה נמצאות דגימות הדם של כל המועמדים להשתלת כליה ולהשתלת כליה–לבלב (הדגימות נשלחות לשם אחת לחודש);
{{ח:תת|(3)}} מן הבלוטות מופקים תאים אשר נבדקים מול דגימות הדם של הממתינים בעלי סוג דם זהה לתורם. בדיקה זו נקראת ”הצלבה“;
{{ח:תת|(4)}} רק ממתינים להשתלה, שבדיקת ההצלבה שלהם עם תאי התורם שלילית, יכולים לקבל כליה או כליה ולבלב מהתורם הזה;
{{ח:תת|(5)}} מבין הממתינים שלהם בדיקת הצלבה שלילית עם התורם, הקדימות נקבעת לפי ארבעה קריטריונים:
{{ח:תתת|(א)}} גיל;
{{ח:תתת|(ב)}} משך ההמתנה, שנספרת בחודשים מאז תחילת הדיאליזה;
{{ח:תתת|(ג)}} דמיון גנטי (HLA);
{{ח:תתת|(ד)}} רמת נוגדנים (PRA);
{{ח:תת}} לכל קריטריון מספר הנקודות נע מ־0 עד 4, פרט לרמת נוגדנים (PRA) – בעבורה הניקוד נע מ־0 ל־6; שיטת מתן הנקודות היא כמפורט בטבלאות {{ח:פנימי|סעיף 23|שבסעיף 23}}.
{{ח:תת|(6)}} חלק מהממתינים הם בעלי רמת נוגדנים גבוהה ומשמעותה, שיש להם נוגדנים לאנשים רבים והסיכוי שלהם למצוא התאמה עם תורם כליות הוא נמוך; כדי לפצות על הסיכוי הנמוך למצוא כליה, המרכז להשתלות קבע ניקוד גבוה יותר לבעלי רמות נוגדנים גבוהות;
{{ח:תת|(7)}} לכל ממתין שההצלבה שלו עם התורם שלילית, מסכמים את סך כל הנקודות, וממתין שהוא בעל מספר הנקודות הגבוה ביותר יקבל את האבר.

{{ח:סעיף|26|מצבים מיוחדים}}
{{ח:תת|(א)}} במקרה שבו התורם הוא ילד מתחת לגיל 18, תיבדק התאמה קודם כל בממתינים ילדים שהם מתחת לגיל 18.
{{ח:תת|(ב)}} במקרה שבו התורם הוא מעל גיל 60, ההשתלה תתבצע בחולים מעל גיל 60.

{{ח:סעיף|27|טבלאות קריטריונים וניקוד להקצאת כליות}}
{{ח:ת}} כליות יוקצו לפי הקריטריונים המפורטים להלן:
{{ח:תת|(1)}} '''טבלה 1 – גיל'''
{{ח:תת}}

גיל	נקודות

עד 19	4

מעל 19 עד 41	2

מעל 41 עד 60	1

מעל 60	0

{{ח:תת|(2)}} '''טבלה 2 – רמת נוגדנים – PRA'''
{{ח:תת}}

רמת נוגדנים באחוזים	נקודות

25	0

26 עד 50	2

51 עד 75	4

76 ומעלה	6

{{ח:תת|(3)}} '''טבלה 3 – זמן המתנה (בחודשים)'''
{{ח:תת}}

דמיון גנטי {{ח:הערה|[צ״ל: זמן המתנה (בחודשים)]}}	נקודות

עד 25	0

מעל 25 עד 48	1

מעל 49 עד 96	2

מעל 96	4

{{ח:תת|(4)}} '''טבלה 4 – התאמה ב־HLA דמיון גנטי'''
{{ח:תת}}

{{ח:הערה|[צ״ל: דמיון גנטי]}}	נקודות

אין אי־התאמה	4

אי־התאמה באתר אחד	3

אין אי־התאמה באתר DR	2

עם אי־התאמה באתרים אחרים	{{ח:הערה|[צ״ל: 0]}}

{{ח:תת|(5)}} '''טבלה 5 – טבלת התאמות בסוגי הדם ('סוג דם תואם׳)'''
{{ח:תת}}

בעל סוג דם	יכול לקבל מ:	יכול לתרום ל:

O	O	O‏, A‏, B‏, AB

A	A‏, O	A‏, AB

B	B‏, O	B‏, AB

AB	O‏, A‏, B‏, AB	AB

{{ח:קטע2|חלק ב|חלק ב׳: הנחיות לקדימות בעת הקצאת אברים}}

{{ח:סעיף|28|עדיפות {{ח:פנימי|חלק ב|חלק ב׳}}}}
{{ח:ת}} על אף האמור {{ח:פנימי|חלק א|בחלק א׳}}, בעת הקצאת אברים תינתן קדימות לפי ההנחיות {{ח:פנימי|חלק ב|שבחלק זה}}.

{{ח:סעיף|29|מבוא}}
{{ח:תת|(א)}} {{ח:חיצוני|חוק השתלת אברים#סעיף 9|סעיף 9(ב)(4) לחוק}} קובע כי על ועדת ההיגוי במסגרת תפקידיה –
{{ח:תת}} "לקבוע הנחיות לעניין הקצאה של אברים שניטלו לפי {{ח:חיצוני|חוק האנטומיה והפתולוגיה|חוק האנטומיה והפתולוגיה}} או שהובאו לישראל בהתאם להוראות לפי {{ח:חיצוני|חוק השתלת אברים#סעיף 6|סעיף 6}}, ובלבד שבעת הקצאת האברים כאמור יובאו בחשבון, בין השאר, שיקולים אלה:
{{ח:תתת|(1)}} הסכמת אדם, בחייו, לנטילת אבר לאחר מותו, כאמור {{ח:חיצוני|חוק השתלת אברים#סעיף 28|בסעיף 28}}, אם הוא או בן משפחתו מדרגה ראשונה זקוקים להשתלת אבר;
{{ח:תתת|(2)}} תרומת אבר שניטל מאדם לפי {{ח:חיצוני|חוק האנטומיה והפתולוגיה|חוק האנטומיה והפתולוגיה}} אם בן משפחתו מדרגה ראשונה זקוק להשתלת אבר;
{{ח:תתת|(3)}} תרומת אבר שניטל מאדם בחייו, שלא לנתרם מסוים, אם אותו אדם או בן משפחתו מדרגה ראשונה זקוקים להשתלת אבר."
{{ח:תת|(ב)}} לפי {{ח:חיצוני|חוק השתלת אברים#סעיף 28|סעיף 28 לחוק}} המצוטט בסעיף קטן (א), ובהסתמך על דיונים מקיפים שנערכו בנושא במסגרת פורום מומחים מיוחד בתחומי האתיקה, הפילוסופיה, המשפט, ההלכה והרפואה, ובהסתמך על המלצות ועדות האברים השונות של המרכז להשתלות, גובשו בוועדת ההיגוי של המרכז להשתלות ההנחיות המפורטות שלהלן:

{{ח:סעיף|30|נוהלי הקדימות}}
{{ח:תת|(א)}} מועמד להשתלה יהיה זכאי לקדימות בעת הקצאת האיברים להשתלה אם התקיים בו אחד מאלה:
{{ח:תתת|(1)}} הוא או בן משפחתו מדרגה ראשונה היה חתום על כרטיס הסכמה לתרומת אברים, לאחר מותם לפי {{ח:חיצוני|חוק השתלת אברים#סעיף 28|סעיף 28(א) לחוק}}; הקדימות תינתן רק משחלפו שלוש שנים ממועד חתימתו על כרטיס הסכמה;
{{ח:תתת|(2)}} נתרמו אבריו של בן משפחתו מדרגה ראשונה בארץ לפי {{ח:חיצוני|חוק השתלת אברים|החוק}} {{ח:חיצוני|חוק האנטומיה והפתולוגיה|וחוק האנטומיה והפתולוגיה}}, הקדימות תינתן מיום פרסום הנחיות אלה ברשומות ואילך;
{{ח:תתת|(3)}} הוא או בן משפחתו מדרגה ראשונה תרם בחייו כליה, אונת כבד או ריאה, שלא לנתרם מסוים לפי {{ח:חיצוני|חוק השתלת אברים#סעיף 21|סעיף 21 לחוק}}; הקדימות תינתן מיום פרסום הנחיות אלה ברשומות ואילך.
{{ח:תת|(ב)}} קטין מתחת לגיל 18 או מי שהוכרז פסול דין לא ייכללו בנוהלי הקדימות {{ח:פנימי|חלק ב|שבפרק {{ח:הערה|[צ״ל: בחלק]}} זה}}, אלא הקצאת האברים להשתלה בעבורם תתבצע בלא כל שינוי מנוהלי ההקצאה שהיו קיימים ערב פרסומן של הנחיות אלה והמפורטים {{ח:פנימי|חלק א|בחלק א׳}}.
{{ח:תת|(ג)}} בכל מקרה של הקצאת אבר להשתלה שבו תיווצר קדימות מועמד מבוגר על פני ילד או על פני פסול דין רק בשל זכאות המבוגר לקדימות לפי סעיף קטן (א), יוקצה האבר לילד או לפסול הדין ולא למבוגר;
{{ח:תת}} למען הסר ספק יודגש כי קטינים מתחת לגיל 18 מוחרגים מנוהלי הקדימות לפי {{ח:פנימי|חלק ב|פרק {{ח:הערה|[צ״ל: חלק]}} זה}} על אף העובדה שעל פי {{ח:חיצוני|חוק השתלת אברים|החוק}} קטין מגיל 17 רשאי לחתום על כרטיס הסכמה לתרומת אברים.
{{ח:תת|(ד)}} קדימות למי שהוא או קרובו חתמו על כרטיס הסכמה תינתן בחלוף שנה ממועד פרסום הנחיות אלה ברשומות ולאחר תקופת המתנה של שלוש שנים כאמור בסעיף קטן (א)(1), ואולם מי שחתם על כרטיס הסכמה במהלך השנה האמורה, חתימתו תזכה אותו או את קרובו, לפי העניין, בקדימות, גם אם לא חלפה התקופה של שלוש השנים.
{{ח:תת|(ה)}} בהנחיות אלה, ”בן משפחה מדרגה ראשונה“ – בן זוג, הורה, בן, בת, אח, אחות, בלבד.

{{ח:סעיף|31|פירוט הקדימות}}
{{ח:ת}} אופן מתן קדימות בעת הקצאת כל אחד מהאברים הנתרמים להשתלה יהיה בנסיבות שלהלן:
{{ח:ת}}

סיבות למתן קדימות	כליה/כליה–לבלב {{ש}} מספר נקודות	לב	ריאות LAS {{ש}} מספר נקודות	כבד MELD {{ש}} מספר נקודות

חתימת המועמד על כרטיס הסכמה לתרום אברים	2	עלייה לראש הרשימה בסטטוס 2	10	2

חתימת קרובי משפחת המועמד (קרוב אחד בלבד)	0.5	עלייה ברשימת הסטטוס 2 לאחר המקודמים בשל חתימתם	2.5	0.5

תרומה בפועל מקרוב שנפטר או תרומה מהחי שלא לנתרם מסוים	3.5	עלייה לראש הרשימה בסטטוס 2 לפני המקודמים בשל חתימתם	15	3.5

{{ח:סעיף|32|הנחיות נוספות}}
{{ח:תת|(א)}} מבין המועמדים להשתלת אבר שהם בעלי מספר זהה של נקודות, יקבל קדימות בעת הקצאה המועמד שצבר את הנקודות בהתאם לקריטריונים הרפואיים המפורטים {{ח:פנימי|חלק א|בחלק א׳}} ושלא על סמך נוהלי הקדימות המפורטים {{ח:פנימי|חלק ב|בחלק ב׳}}.
{{ח:תת|(ב)}} במקרה שבו מצבו הרפואי של מועמד להשתלת לב, ריאה או כבד שאינו זכאי לקידום בשל חתימה על כרטיס הסכמה, מחייב את קידומו לרשימת עדיפות עליונה (סטטוס 1 בלב, חולה מונשם או עם LAS מעל 70 בריאה וסטטוס 1 או עם MELD מעל 30 בכבד) הוא יקודם לראש הרשימה לפי נוהלי ההקצאה הכלליים המפורטים {{ח:פנימי|חלק א|בחלק א׳}} ובלי להתחשב בעובדת אי־זכאותו לקידום; ואולם אם ברשימת המועמדים בעדיפות העליונה להקצאת האבר יימצאו ברגע נתון שני מועמדים זהים מבחינה רפואית בעבור התרומה הקונקרטית, תינתן עדיפות בהקצאה למועמד הזכאי לקדימות לפי נוהלי הקדימות האמורים.
{{ח:תת|(ג)}} הקניית קדימות בשל חתימה על כרטיס תרומה תינתן רק אם החותם הביע את נכונותו לתרומת אברים לאחר המוות, ולא הגביל את חתימתו לרקמות בלבד.
{{ח:תת|(ד)}} מועמד להשתלה לא יוכל לצבור נקודות בשל התקיימות כמה קריטריונים לקדימות, ואולם אם התקיים בו יותר מקריטריון אחד, ייזקף לזכותו סכום הנקודות הגבוה מביניהם.
{{ח:תת|(ה)}} בכל אירוע של תרומת אברים, תיבדק שוב הזכאות לקדימות בסמוך להקצאת האברים.
{{ח:תת|(ו)}} אדם שביטל חתימתו על כרטיס תרומה לאחר שהוא או בן משפחתו מדרגה ראשונה זכו בקדימות בהשתלת אבר בשל החתימה, לא יהיה זכאי עוד לקדימות בעתיד גם אם יחדש את חתימתו על כרטיס התורם, ובלבד שניתנה לו הזדמנות נאותה להשמיע את טיעוניו לפני ועדה שתתכנס לצורך כך.
{{ח:תת|(ז)}} הרופאים שרשמו להשתלה חולה שהוא פסול דין, ימציאו למרכז להשתלות מסמכים רשמיים המאשרים זאת.

{{ח:חתימות|ט״ז באדר א׳ התשע״א (20 בפברואר 2011)}}
* '''רפאל ביאר'''
יושב ראש ועדת ההיגוי למרכז להשתלות
{{ח:סוגר}}
{{ח:סוף}}
[[קטגוריה:בוט חוקים]]